(Aangestuur vanaf Lech Walesa)
2de President van Pole
Wojciech Jaruzelski (Pole), Ryszard Kaczorowski (in ballingskap)
Voorsitter van die Solidarność
14 Augustus 1980 – 12 Desember 1990
Amp is nuut geskep
29 September 1943 (1943-09-29) (76 jaar oud)
Danuta Gołoś (1969–hede)
Nobelprys vir Vrede (1983)
Lech Wałęsa [ˈlɛx vaˈwɛ̃sa] (* 29 September 1943 in die dorp Popowo naby Lipno (Koejawië-Pommere, Pole) is 'n Poolse politikus, vakbondleier en Nobelpryswenner vir Vrede.
Wałęsa het 'n beroepsopleiding as elektrisiën gevolg en het in 1980 'n prominente rol tydens die stakings in Gdansk (Pools: Gdańsk) gespeel. Hy was een van die medestigters en tussen 1980 en 1990 ook die voorsitter van die onafhanklike Poolse vakbond Solidarność ("Solidariteit"). Ná die afkondiging van krygswet deur die kommunistiese Poolse bewind in 1981 is Wałęsa as een van die Kommunistiese Party se felste teenstanders onder huisarres geplaas, maar in 1982 weer vrygelaat.
As een van die leidende figure gedurende die periode van politieke omwenteling in Pole het Wałęsa ná sy verkiesing tot die amp van Staatspresident die politieke en ekonomiese transformasie van 'n sosialistiese stelsel tot 'n demokratiese vryemarkstelsel (die sogenaamde Derde Poolse Republiek) georganiseer. In 1998 is Wałęsa as voorsitter van die Christen-Demokratiese Party van Pole verkies, en in 1983 is die Nobelprys vir Vrede aan hom toegeken.
Wikimedia Commons het meer media in die kategorie Lech Wałęsa.
Ontsluit van "https://af.wikipedia.org/w/index.php?title=Lech_Wałęsa&oldid=1910115"
Presidente van Pole
Die bladsy is laas op 1 Februarie 2019 om 16:01 bygewerk.